Nürburgring

A Nürburgring a világ egyik legismertebb versenypályája, amely Németországban, Rajna-vidék-Pfalz tartományban, az Eifel-hegységben fekszik. A pálya három részből áll: egyik a Nordschleife, a régi legendás pálya, a másik a Südschleife, ami ma közútként szolgál, a harmadik a mostani, úgynevezett Grand Prix-pálya. A pálya története A pályát 1925-ben kezdték építeni és 1927 tavaszára készült el. Akkor a teljes hossza 28,8 km volt. A pálya ekkor a Nordschleiféből és Südschleiféből, valamint a kettőt összekötő párhuzamos egyenesekből állt. A Nordschleifén történt Niki Lauda ismert balesete 1976-ban, aminek következményeként átépítették egy részét, amelyből a mostani Formula–1-es pálya lett. Ennek árán megszüntették a Südschleifét. Az új szakasz 1984-re készült el. 2002-ben átépítették a célegyenes utáni szakaszt, és meghosszabbították a pályát. Az aszfaltcsík 2008 óta évente felváltva szerepel a Hockenheimringgel a Formula–1-es versenynaptárban. Nürburgring A pálya sok rövid és két hosszabb egyenesből, éles kanyarokból és nagy szintkülönbségekből áll. Az aszfalt kellően széles és nagyon csúszik, így esőben sok csúszkálást látni. Többféle „alternatívából” áll: a Grand Prix pálya, a sprintpálya, ami nem tartalmazza a Valvoline és a Schumacher S kanyarok közötti részt, és a Müllenbach-pálya, ami azokból a pályaszakaszokból áll, amik (Müllenbach a pályától délre található kis falu). Előbbi kettő még aszerint variálható, hogy a Mercedes Arénán vagy a Castrol S sikánon vezetik át a mezőnyt, és hogy az NGK-sikánt vagy a motorkerékpárok által használt sikánt használják-e. Nordschleife Az eredeti pálya, a Nordschleife a középkori vár, Nürburg körül fut. A pálya elterjedt becenevei az „A-ring” és „a zöld pokol”. Maga a pálya (a maga 24 kilométerével) nagyon nehéz és veszélyes. Rövid egyenesek, gyors kanyarok és hatalmas szintkülönbségek teszik változatossá és nehézzé. A Nordschleifén kezdettől fogva bárki végighajthatott. A felhajtásért fizetni kell. A világ egyik legnehezebb és legmegterhelőbb pályáján számos autógyártó teszteli új típusait. Ezen kívül a Ring különböző képzéseket is biztosít. A Ringen Taxi szolgáltatás keretében gyakorlott sofőrök viszik végig a vendéget a pályán. A világ számos tájáról érkeznek ide fanatikus autósok és rajongók, hogy végighajtsanak a legendásan nehéz, különleges vonalvezetésű pályán, amely mindenki számára komoly kihívást jelent. Südschleife A Südschleife a Nordschleifétől délre található, eléggé ismeretlen, régi pályaszakasz. Hasonlít a Nordschleiféra, de jóval rövidebb és nincsenek nagy szintkülönbségek. A Grand Prix pálya építésekor fel kellett számolni. A pálya nagy része még most is fennáll, de csak közútként. 1951-1966 Körvonal hossza 22 810 m Időmérő rekord – 8:16.5 Jim Clark/1966 Versenyrekord – 8:24.1 Jim Clark/1965 1967-1983 Körvonal hossza 22 835 m Időmérő rekord – 7:00.8 Niki Lauda/1974 Versenyrekord – 7:06.4 Clay Regazzoni/1975 1984-1994 Körvonal hossza 4 542 m Időmérő rekord – 1:17.429 Teo Fabi/1985 Versenyrekord – 1:22.806 Niki Lauda/1985 1992-2001 Körvonal hossza 4 556 m Időmérő rekord – 1:14.960 Michael Schumacher/2001 Versenyrekord – 1:18.354 Michael Schumacher/2001 2002 Körvonal hossza 5 146 m Időmérő rekord – 1:29.906 Juan Pablo Montoya/2002 Versenyrekord – 1:32.226 Michael Schumacher/2002 2003-2020 Körvonal hossza 5 148 m Időmérő rekord – 1:25.269 Valtteri Bottas/2020 Versenyrekord – 1:28.139 Max Verstappen/2020 Képgaléria Források A versenypálya hivatalos honlapja (németül, angolul és hollandul) A versenypálya a statsf1.com honlapon (angolul) Nürburgring (Nordschleife) – a leggyorsabb körök